  Майя Бывальцева Удмуртилэн кунлыкезлы 100 ар тырмонлы Ижкарын «Удмуртилэн инкуазез» («Природа Удмуртии») фотоадӟытон усьтӥзы. Со 25-тӥ коньывуонозь пригородной чугун сюрес вокзалын ужалоз, ивортэ улосвыл тӧролэн но кивалтэтлэн пресс-службазы. Вячеслав Ложкинлэн ужъёсыз возьмато, макем узыр Удмуртилэн инкуазез. Мон яратӥсько инкуазез. Тылобурдоосты но пӧйшуръёсты чакланы яратӥсько, со чакланъёсме мукетъёсызлы но возьматэме потэ. Мон понна со нимысьтыз миссия – адямиосты матысьгес тодматыны соосын, кин асьме вӧзын улэ, но кин сярысь асьмеос туж ӧжыт тодӥськомы. Туспуктэмъёсыным калыклэсь инкуазь шоры учконзэ воштэме потэ, адямиос котыр инкуазез утьыны мед тыршозы вылэм. Мон понна со валтӥсез луэ Вячеслав Ложкин, туспуктӥсьЧебер ӝакы Вячеслав Ложкинлэн туспуктэмаз vk.com (Вячеслав Ложкин) Фотадӟытон улсын тунсыко веранъёсын но туспуктӥсьлэн валэктонъёсыныз экскурсиос чакламын. Ижарын фотоадӟытон йылпумъяськем бере, ми сое элькунысь ёросъёсы сётыны малпаськом. Со чеберлыкез но магиез тросгес адямиос адӟыны но шӧдыны мед быгатозы Роза Асанова, Удмуртиысь инкуазь узырлыкъёсъя но инкуазез утёнъя министрлэн нырысетӥ воштӥсезлэсь ужзэ быдэсъясьЁросъёсын фотоадӟытонэз радъяны куриськонъёсты eco-info18@yandex.ru почта пыр куто.  Тодэ вайытом, Удмуртиын улӥсьёс инкуазьысь вӧсьлыко интыослэн туспуктэмъёссыя калыккуспо вожвылъяськонэ пыриськыны быгато.  Тегъёс: Ижкар Удмуртия инкуазь адӟытон туспуктэм Удмуртилэнкунлыкезлы100ар 100ар  